
 19/ 11
 BG
 Официален вестник на Европейския съюз
 164
 41997A0115(01)
 C 015/1
 ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
 КОНВЕНЦИЯ
 за присъединяването на Република Австрия, Република Финландия и Кралство Швеция към Конвенцията относно компетентността и изпълнението на съдебните решения в областта на гражданското и търговското право и към Протокола относно нейното тълкуване от Съда, с направените им изменения с Конвенцията за присъединяването на Кралство Дания, Ирландия и Обединеното кралство Великобритания и Северна Ирландия, с Конвенцията за присъединяването на Гръцката република и с Конвенцията за присъединяването на Кралство Испания и Португалската република
 (97/С 15/01)
 ПРЕАМБЮЛ
 ВИСОКОДОГОВАРЯЩИТЕ СЕ СТРАНИ ПО ДОГОВОРА ЗА СЪЗДАВАНЕ НА ЕВРОПЕЙСКАТА ОБЩНОСТ,
 КАТО ОТЧИТАТ, че Република Австрия, Република Финландия и Кралство Швеция, като стават членове на Европейския съюз са поели ангажимент да се присъединят към Конвенцията относно компетентността и изпълнението на съдебните решения в областта на гражданското и търговското право и към Протокола относно нейното тълкуване от Съда, с направените за тях изменения с Конвенцията за присъединяването на Кралство Дания, Ирландия и Обединеното кралство Великобритания и Северна Ирландия, с направените им изменения с Конвенцията за присъединяването на Гръцката република, и с направените им изменения с Конвенцията за присъединяването на Кралство Испания и Португалската република, и с тази цел поемат ангажимент да преговарят с държавите-членки на Общността, за да направят необходимите изменения към него,
 КАТО ИМАТ ПРЕДВИД, че на 16 септември 1988 г. в Лугано, държавите-членки на Европейската общност и държавите-членки на Европейската асоциация за свободна търговия (ЕАСТ) сключиха Конвенция относно компетентността и изпълнението на съдебните решения в областта на гражданското и търговското право, с която разшириха принципите на Брюкселската конвенция по отношение на държавите, които стават страни по тази конвенция,
 СЕ СПОРАЗУМЯХА ЗА СЛЕДНОТО:
 ДЯЛ I
 Общи разпоредби
 Член 1
 Република Австрия, Република Финландия и Кралство Швеция се присъединят към Конвенцията относно компетентността и изпълнението на съдебните решения в областта на гражданското и търговското право, подписана в Брюксел на 27 септември 1968 г. (наричана по-долу „Конвенцията от 1968 г.“) и към Протокола относно нейното тълкуване от Съда, подписан в Люксембург на 3 юни 1971 г. (наричан по-долу „Протоколът от 1971 г.“), с всичките изменения, направени към тях:
 a)
 от Конвенцията, подписана в Люксембург на 9 октомври 1978 г. (наричана по-долу „Конвенцията от 1978 г.“) за присъединяването на Кралство Дания, Ирландия и Обединеното кралство Великобритания и Северна Ирландия към Конвенцията относно компетентността и изпълнението на съдебните решения в областта на гражданското и търговското право и към Протокола относно нейното тълкуване от Съда;
 б)
 от Конвенцията, подписана в Люксембург на 25 октомври 1982 г. (наричана по-долу „Конвенцията от 1982 г.“) за присъединяването на Гръцката република към Конвенцията относно компетентността и изпълнението на съдебните решения в областта на гражданското и търговското право и към Протокола относно нейното тълкуване от Съда, с направените им изменения с Конвенцията относно присъединяването на Кралство Дания, Ирландия и Обединеното кралство Великобритания и Северна Ирландия;
 в)
 от Конвенцията, подписана в Сан Себастиан на 26 май 1989 г. (наричана по-долу „Конвенцията от 1989 г.“) за присъединяването на Кралство Испания и Португалската република към Конвенцията относно компетентността и изпълнението на